**ΕΠΙΠΑΡΟΔΟΣ - Β ΕΠΕΙΣΟΔΙΟ (στ. 588 - 658)**

* Η προσωρινή αποχώρηση του Χορoύ ονομάζεται **μετάστασις**.
* Μετά τη μεμονωμένη παρουσίαση, πραγματοποιείται η συνάντηση των συζύγων 🡪 λαμπροφορεμένη Ελένη # ρακένδυτος Μενέλαος.

.

* *Μαινάδες* 🡪 συνοδοί του θεού Διονύσου, οι ιερές βακχίδες. Κατεχόμενες από το πνεύμα του θεού και κυριευμένες από θεϊκή μανία και έκσταση (βακχεία) έτρεχαν μέσα στα δάση και τον λάτρευαν με οργιαστικές τελετές.
* «*Σωστά το δύστυχο με έχεις αναγνωρίσει*»: η φράση οδηγεί στην πρώτη αναγνώριση.
* *Εκάτη*  🡪 στην τραγική ποίηση είναι η θεά του Κάτω Κόσμου, που ανακαλεί τα πνεύματα των νεκρών και με αιφνίδιες και φρικιαστικές εμφανίσεις τρομάζει τους θνητούς. Περιπλανιέται στα σταυροδρόμια και τους τάφους μαζί με τα φαντάσματα των νεκρών και γι’ αυτό ονομάζεται *Ενοδία.*

**1. Τι εξυπηρετεί η μετάσταση του Χορού;**

Εξυπηρετεί τη **θεατρική οικονομία** 🡪 ρώτησε στο μεταξύ τη Θεονόη και ανακοινώνει τώρα τη μαντεία. Η παρουσία του Χορού αποκαθιστά τη σοβαρότητα της ατμόσφαιρας.

**2. Συναισθήματά Χορού**

* συμπάθεια για το Μενέλαο και τα βάσανά του
* χαρά, απελευθέρωση, ελπίδα για τη σωτηρία του

**3. Γιατί ο Ευριπίδης αφήνει το ερώτημα σχετικά με την τελική σωτηρία του Μενελάου αναπάντητο ;**

* «*λησμόνησα καθάρια να ρωτήσω»* 🡪 Η Ελένη δεν ρωτά από φόβο μήπως η Θεονόη ανακοινώσει κάτι άσχημο
* από μετριοφροσύνη, δεοντολογία της αβρότητας 🡪 σεβασμός προς τη Θεονόη

🡪 Ο Ευριπίδης αφήνει την Ελένη να απορεί και να αμφιβάλλει και παρατείνεται η αγωνία Ελένης - θεατών με επιδεξιότητα και δικαιολογημένα.

**4. Πώς εξηγείτε το γεγονός ότι ο Μενέλαος δεν αντιδρά εδώ;**

* αιφνιδιάζεται, φαίνεται πως κρυβόταν (*«Α! Ποιος είναι αυτός;»*)
* μένει βουβός, αποσβολωμένος: 1. συμβαίνουν τόσο θαυμαστά που βρίσκεται σε πλήρη σύγχυση, 2. πρέπει να είναι προσεκτικός. (Έτσι ο ποιητής δίνει στη Ελένη την ευκαιρία να εκφράσει τα συναισθήματά της)

**5. Πώς αντιδρά η Ελένη, όταν βλέπει ξαφνικά το Μενέλαο;**

* τρέχει γρήγορα στο μνήμα, νομίζει ότι την καταδιώκει (άθλιος κουρελής 🡪 ταραχή).

**6. Ο διάλογος στηρίζεται σε μια παρεξήγηση. Και τα δύο πρόσωπα βρίσκονται σε σύγχυση. Ποια είναι αυτή;**

* ο Μενέλαος είναι μπερδεμένος, γιατί βλέπει μπροστά του την Ελένη, ενώ την έχει αφήσει στη σπηλιά
* η Ελένη αναγνωρίζει το Μενέλαο, αλλά η ρακοφορία – ευφυές δραματικό εύρημα – αναστέλλει την αναγνώριση

**7. Η αναγνώριση δεν πραγματοποιείται**

* αν και η Ελένη χρησιμοποιεί επιχειρήματα, αποδείξεις
* ο Μενέλαος δύσπιστος, αφού έχει φέρει μαζί του την Ελένη από την Τροία
* οι ήρωες απροετοίμαστοι να δεχτούν με μεγάλη ευκολία την αλήθεια

**υπάρχει** **επιβράδυνση**: εντείνεται η ειρωνεία, το στοιχείο της έκπληξης, αλλά και της τραγικότητας, η αγωνία, συναισθηματική φόρτιση ώστε η αναγνώριση να δημιουργήσει μεγαλύτερη ικανοποίηση και ανακούφιση στον θεατή.

**ΗΘΟΓΡΑΦΗΣΗ ΕΛΕΝΗΣ**

* συζυγική πίστη, αγάπη για τον άντρα της
* καχύποπτη, όταν αντικρίζει τον ρακένδυτο ξένο, συνετή
* σταθερότητα με την οποία προστατεύει την τιμή της, διαφυλάσσει την αξιοπρέπειά της
* οξύνοια, οξυδερκής – αναγνωρίζει το Μενέλαο, προσέχει πώς εκθέτει την ταυτότητά της : 1. δεν αναφέρει το όνομά της, συνώνυμο της συμφοράς, στέκεται σε πράγματα απτά, καθημερινά, 2. δεν αναφέρεται σε κρυφά σημάδια, 3. δεν αναφέρεται διεξοδικά στο είδωλο, αφήνει το Μ. να συλλάβει

μόνος του τη θεϊκή παρέμβαση.

**ΣΥΝΑΙΣΘΗΜΑΤΑ ΕΛΕΝΗΣ**

* Αρχικά, με τη μαντεία, νιώθει μεγάλη χαρά και ανακούφιση αλλά και αγωνία για την τελική έκβαση,
* όταν συναντά το Μενέλαο γεμίζει τρόμο, μετά ανείπωτη χαρά που τη διαδέχεται μεγάλη πίκρα και αβάσταχτη απελπισία 🡪 πολλές μεταστροφές

**ΗΘΟΓΡΑΦΗΣΗ – ΣΥΝΑΙΣΘΗΜΑΤΑ ΜΕΝΕΛΑΟΥ**

* διατηρεί αντιηρωικό χαρακτήρα. Εντύπωση προκαλεί ότι δεν άκουσε τίποτα από ότι είπε η Ελένη 🡪 συμβατικότητα θεάτρου – είχε κρυφτεί σε σημείο που δεν ακουγόταν
* προκατειλημμένος, απλοϊκή σκέψη, δεν μπορεί να απαλλαγεί από απλουστεύσεις και λογικοφανείς ερμηνείες (*«Μα σύγκαιρα και στην Τροία και εδώ πώς ήσουν;»* Πιστεύεται ότι ο Ευριπίδης γελοιοποιεί εδώ το Μενέλαο παρουσιάζοντάς τον βραδύνου).
* μεγάλη έκπληξη, όταν αντικρύζει Ελένη, σε πλήρη σύγχυση, αμφισβητεί απορρίπτει την Ελένη, δισταγμός, αφέλεια, παραμένει στην πλάνη του ⇨ ελάχιστα θυμίζει ομηρικό ήρωα.

**Είναι δικαιολογημένη η δυσπιστία του Μενελάου;**

* ναι, βρίσκεται αντιμέτωπος με δύο Ελένες και με τη λογική αδυνατεί να καταλάβει την ύπαρξη ειδώλου

**Σχολιασμός της φράσης : «Τ’ όνομα ολούθε πάει, όχι το σώμα»**

Το σώμα του ανθρώπου είναι ο εαυτός του, η ύπαρξή του – το όνομά του είναι η φήμη, η προσωπικότητα που του αποδίδουν οι άλλοι (είναι # φαίνεσθαι) 🡪 δισυπόστατο ανθρώπινης προσωπικότητας, ο π. προτρέπει θεατές να είναι υποψιασμένοι απέναντι στις φήμες

**Τι προσφέρει η στιχομυθία στο τέλος της σκηνής αυτής;**

* ο διάλογος μεταπίπτει σε στιχομυθία 🡪 κορύφωση έντασης, γρηγορότερος ρυθμός
* δεν διευκολύνει όμως, αλλά δυσχεραίνει τον διάλογο και τη συνεννόηση
* η πλοκή οδηγείται σε αδιέξοδο: **τη λύση θα δώσει στην επόμενη σκηνή ο**

**Αγγελιαφόρος**

**Η αναγνώριση στην *Ελένη*:**  περισσότερο ένα διανοητικό παιχνίδι, δεν έχει τυπικά χαρακτηριστικά (σημάδια κλπ)

**Κορύφωση της τραγικότητας** 🡪 στο τέλος της σκηνής, η Ελένη εγκαταλείπεται από τον άνθρωπο που περίμενε σα σωτήρα.

**Τραγική ειρωνεία**: η Ελένη εκλαμβάνει αρχικά τον Μενέλαο ως απειλή, ο Μενέλαος θεωρεί την Ελένη φάντασμα.

**Στοιχεία σκηνοθεσίας – σκηνογραφίας**

* Ζωηρή εξωτερική δράση. Αρκετή κινητικότητα, στην αρχή. Βγαίνει πρώτα ο Χορός από κάποια πύλη του παλατιού και μετά η Ελένη αναγγέλλοντας τις ευχάριστες ειδήσεις.
* Όταν αντικρίζει η Ελένη τον Μενέλαο, τρέχει φοβισμένη προς το μνήμα του Πρωτέα. «εσύ που φοβισμένη ορμάς επάνω στου τάφου τα σκαλιά και το βωμό», «και πιάνοντάς με», «στάσου, μην τρέχεις», «στέκομαι, γιατί αγγίζω αυτό το μέρος»
* Όταν αντιλαμβάνεται η Ελένη ότι μπροστά της στέκεται ο Μενέλαος «σταμάτα μην με αγγίζεις» προσπαθεί να τον αγκαλιάσει.
* Αρκετές διακυμάνσεις στον τόνο της φωνής, ανάλογα με τα συναισθήματα που βιώνουν οι ήρωες.

**Η λειτουργικότητα του τάφου του Πρωτέα:** πολλαπλή. Κυρίαρχο στοιχείο σκηνογραφίας

* αποτελεί άσυλο, καταφύγιο για Ελένη
* κρυψώνα για τον Μενέλαο